Aitoja makuja

Riistalihan jatkojalostus -koulutus Raisiossa
2023-11-14 15:00 - 2023-11-15 20:00 (Europe/Helsinki)
Tunnistatko paistit ja hallitset veitsen käsittelyn? Haluaisitko oppia paloittelemaan lihan oikeaoppisesti ja valmistamaan siitä makkaroita ja nakkeja?
Tule mukaan keittiömestari ja Riistamies Tuomas Hyrskyn oppiin kahden päivän lihanjalostuskoulutukseen, jonka järjestämme osana elintarvikejalostuksen ammattitutkintoa.
14.-15.11.2023 klo 15.00-20.00
Ensimmäisenä päivänä pilkomme ja paloittelemme kokonaisen peuran ja toisena päivänä valmistamme lihasta riistamakkaroita ja nakkeja. Koulutus sopii kaikille, joita riistanvalmistus kiinnostaa.
Lue lisää ja ilmoittaudu!

Nordic Organic Food Fair, Malmö
2023-11-15 09:30 - 2023-11-16 16:30
Nordic Organic Food Fair ja Eco Living Scandinavia -messut, jotka järjestetään 15.–16.11.2023 Malmössä Ruotsissa, ovat Pohjoismaiden tärkeimmät luomutuotteiden ja vastuullisesti tuotettujen tuotteiden messut.
Messut on suunnattu alan ammattilaisille ja järjestetään vuosittain. Ne keräävät yli 500 näytteilleasettajaa yli 60 eri maasta. Messuilla oli 3 858 kävijää vuonna 2022.
Messut sopivat yrityksille, jotka tuottavat luomutuotteita, kestävästi tuotettuja tuotteita, kasvipohjaisia tuotteita ja Free From elintarvikkeita, mutta myös terveys-, kauneus-, kosmetiikka- ja ravintolisäalalla toimiville yrityksille.
Viexpon ryhmässä saat tutun palvelun ja edut. Suomi on valittu tänä vuonna messujen ”Country of the year”-maaksi, mikä tarkoittaa, että osallistuvat suomalaiset yritykset tulevat saamaan lisänäkyvyyttä messujärjestäjän markkinoinnissa. Katso lisätietoja Viexpon yhteisosastosta.

KIKE Markkinakatsaukset Zoomissa: PREMIUM PRIVATE LABEL-liiketoiminta
2023-11-15 10:00 - 12:00
Markkinatietoa maailmalta – mikä tuote myy ja missä kysyntä kasvaa? Kohteena PREMIUM PRIVATE LABEL-liiketoiminta. Tule KIKE 4. Markkinakatsaukseen 15.11.! Ilmoittaudu tästä!
Kauppa tuo tarjolle enenevästi omia merkkejään. Private labelin osuus myynnistä kasvaa. Kansainvälinen private label-liiketoiminta ei kuitenkaan tarkoita vain halpuutusta, vaan myös korkeahintaisten erikoistuotteiden valmistusta. Tähän premium-kategoriaan suomalaisten kannattaa tähdätä. Valmistuttajan brändillä maailmalle menossa on monia etuja.
Mitä kestävän kehityksen mukaisia premium private label-brändejä on tunnistettavissa vientimaissa? Kuinka tehdään menestyksellistä palveluliiketoimintaa ulkomaisessa private label-kaupassa? Tule kuulemaan näistä KIKE 4. Markkinakatsaukseen 15.11. klo 10 – 12 Zoomiin!
Kohdemaina Saksa, Hollanti, UK, Etelä-Korea, Japani ja muita keskeisiä private label-kaupan maita
Paikalliset asiantuntijat kertovat kohdemaidensa private label-valmistuttajista ja -brändeistä. Palveluliiketoiminnan osaajat tuovat esille näkemyksiään markkinalle pääsyn keinoista. Osallistujat voivat esittää chat-kysymyksiä.
KIKE Markkinakatsaukset ovat uudenlainen tapa kuulla ja jakaa markkinatietoa yhdessä! Pysyt ajan tasalla ilmastoviisaiden elintarvikkeiden kysynnän kehityksestä ja saat tuoretta tietoa kansainvälistymisen tueksi.
Mukaan ovat tervetulleita kaikki elintarvikealan toimijat, jotka haluavat lisätä ulkomaan markkinan tuntemustaan. Osallistuminen on maksutonta. Saat Zoom-liittymislinkin sähköpostiisi ilmoittautumisen yhteydessä. Katsauksen toteuttaa Kiertotaloudesta lisää kilpailukykyä elintarvikevientiin (KIKE)-hanke.
Ohjelma
Klo 10.00 Asiantuntijoiden esittely
Klo 10.05 Katsaus kansainväliseen premium private label-markkinaan
Klo 10.20 Maaraportit ja markkina-analyysit, Q & A
Klo 12.00 Katsaus päättyy
Toteuttajana toimii Kiertotaloudesta lisää kilpailukykyä elintarvikevientiin (KIKE)-hanke. Lue lisää KIKE-hankkeesta www.ki-ke.fi.

Pohjoissavolaisen ruokaketjun treffit, Varkaus
2023-11-15 14:00 - 16:00
Ruokaketjun treffit -Yhteistyöllä kohti kestävämpää tulevaisuutta – on tarkoitettu kaikille pohjoissavolaiseen ruokaketjuun kuuluville toimijoille aina alkutuotannosta, jatkojalostukseen, kaupan- ja ravitsemisalan toimijoihin saakka. Tule verkostoitumaan, kehittämään verkostoa ja yhteistyötä sekä pohtimaan mm. seuraavia kysymyksiä:

Millaista ruokaa Pohjois-Savossa tulevaisuudessa tuotetaan?
Ruokamurroksen vaikutukset alueellisen ruokaketjun kehittämiseen?
Mikä on yhteinen tahtotilamme?
Millaista osaamista, työvoimaa ja asiantuntemusta tarvitsemme tulevaisuudessa?

Voit valita treffien ajankohdista ja tapaamispaikoista itsellesi sopivimman.
Tapahtumat järjestetään seuraavasti:
-Varkaus 15.11.2023 klo 14.00, Navitas-taitotalo, Wredenkatu 2
-Suonenjoki 27.11.2023 klo 14.00, Yrityspuisto Futuria, Jalkalantie 6
-Kuopio 28.11.2023 klo 14.00, Savonia-ammattikorkeakoulu, Microkatu 1, A-ovi
Ohjelma:
-klo 14 Tervetuliaisjuoma
-Mikä ihmeen Agri-Food klusteri? Kaisa Kähkönen, Savonia
-Ruokaketjun yrityksen puheenvuoro
-Viisas, vahva ja vastuullinen ruokatuotanto: Susanne Heiska, Luonnonvarakeskus
-Keskustelua ryhmissä ruokaketjun nykytilasta ja tulevaisuudesta
-Verkostoitumiskahvit
-klo 16 Yhteenveto ja päätös
Ilmoittautuminen: https://link.webropolsurveys.com/S/CDFEF27E37A2110E
Tapahtuma on maksuton.
Lisätietoja: Raija Perälä, raija.perala(at)ysao.fi, p. 0400792821
Lämpimästi tervetuloa mukaan!
Ruokaketjun treffit järjestää Agri-Food Network -hanke, jonka tavoitteena on lisätä TKI-organisaatioiden ja ruokaketjun yritysten keskinäistä yhteistyötä ja innovointia alueellisesti, kansallisesti ja kansainvälisesti. Hankkeen avulla vahvistetaan Agri-Food klusterin roolia Pohjois-Savon alueen ruokaketjun kehittäjänä.

Luomututkimuksen webinaarisarja: luomuruoan yhteys ihmisen ja ympäristön terveyteen
2023-11-15 15:00 - 16:00
Luomuinstituutin webinaarisarjassa kuullaan luomututkimuksen ajankohtaisista aiheista, kun alan asiantuntijat esittelevät tutkimustaan. Syksyn webinaarisarjassa aiheina ovat muun muassa maan kasvukunto, luomuruoan yhteydet ihmisen ja ympäristön terveyteen, luomu- ja lähiruoka mediassa ja luomuun sopivat lannoitteet. Tervetuloa kuulolle!
Webinaarit ovat kaikille avoimia ja maksuttomia, eivätkä vaadi ennakkoilmoittautumista. Kaikkiin webinaareihin pääset samasta Zoom-linkistä. Lisäksi esitykset tallennetaan ja ovat saatavilla kahden viikon ajan verkossa.
Liity webinaareihin tästä Zoom-linkistä.
Ke 15.11.2023 klo 15-16

Links between organic diet and human and environmental health
Senior Researcher Emmanuelle Kesse-Guyot, INRAE (National Research Institute for agriculture, diet and the environment), France

Lisätietoja Luomuinstituutin sivuilla.

Tieteellis-gastronominen ruokaklubi, teemana olut
2023-11-15 17:00 - 19:00
Tieteellisgastronominen ruokaklubi – tuttujen kesken TG-klubi – on Turun yliopiston, Hotelli- ja ravintolamuseon sekä Etelä-Pohjanmaan kesäyliopiston yhteinen avoin tapahtuma, joka kokoontuu joka kuun ensimmäisenä keskiviikkona, kesä- ja joulutaukoja lukuun ottamatta. Klubi-illoissa eri kaupunkien välillä on etäyhteys, ja ryhmässä keskitytään tarkastelemaan ruokaa, ruoanlaittoa ja ruoasta nauttimista luonnontieteellisestä, kulttuurihistoriallisesta ja gastronomisesta näkökulmasta. Illat ovat maksuttomia ja avoimia kaikille kiinnostuneille.
Kolme kaupunkia ja kuukausittain vaihtuva teema
Turussa tapahtumista vastaavat Funktionaalisten elintarvikkeiden kehittämiskeskus ja Flavoria-tutkimusalusta. Turun tapahtumien vetäjinä toimivat Pauliina Ojansivu ja Jaakko Räkköläinen. Helsingissä vetäjinä toimivat Anu Hopia ja Anni Pelkonen ja Seinäjoella Nanna Rintala. Klubi kokoontuu pääsääntöisesti aina kuukauden ensimmäisenä keskiviikkona klo 17–19. Iltojen teemat julkaistaan etukäteen Anu Hopian Molekyyligastronomia-blogissa sekä tällä tapahtumasivulla.
Klubi järjestetään samaan aikaan sekä Helsingissä, Turussa että Seinäjoella, ja keskustelua kolmen kaupungin välillä käydään etäyhteydellä. Illat ovat luonteeltaan hyvinkin vapaamuotoisia, ja niihin sisältyy aina lyhyt teoreettinen pohjustus valitusta teemasta. Iltojen parasta antia ovat teemaan liittyvät maistelut ja aistinvaraiset arvioinnit, joihin osallistuvat kaikki (halukkaat), ja jotka johtavat aina polveileviin keskusteluihin ruoasta ja sen moninaisista merkityksistä osana arkea ja juhlaa.
Klubi-iltojen koosteet julkaistaan jälkikäteen blogiin, johon voi tutustua täällä.
Tervetuloa mukaan syksyllä 2023. Syksyllä sukellamme seuraavien teemojen maailmaan:
20.9.2023 klo 17-19 / Sokeri – ilmoittaudu tästä
11.10.2023 klo 17-19 / Leipä – ilmoittaudu tästä
15.11.2023 klo 17-19 / Olut – ilmoittaudu tästä
13.12.2023 klo 17-19 / Ruoan väri – ilmoittaudu tästä
Missä ja miten?
Turun klubi järjestetään Turun yliopiston tiloissa sijaitsevassa Aistikattilassa, ja niihin ilmoittaudutaan etukäteen ruokaklubin nettisivuilta. Liitythän ruokaklubin sähköpostilistalle niin saat kutsun jokaiseen tilaisuuteen ensimmäisten joukossa.
Lisätietoja: https://www.flavoria.fi/ruokaklubi/
